Diari Oficial de la Generalitat Valenciana


Sumari del DOGV 4867, del 21-10-2004 (2004/10176)

ORDE de 4 d'octubre de 2004, de la Conselleria de Justícia i Administracions Públiques, per la qual s'aprova l'exempció de l'obligació de mantindre el lloc de treball de Secretaria de l'Ajuntament de Gorga.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4867

Data del DOGV
:   21-10-2004

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2004/10666


Data del document
:   04-10-2004

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Gorga
    * administració local
    * professió administrativa
    * qualificació del personal

ORDE de 4 d'octubre de 2004, de la Conselleria de Justícia i Administracions Públiques, per la qual s'aprova l'exempció de l'obligació de mantindre el lloc de treball de Secretaria de l'Ajuntament de Gorga. [2004/F10252]
  
L'Ajuntament de Gorga va acordar, en sessió plenària celebrada el dia 8 d'octubre de 2003, amb un informe previ de Secretaria, amb el vot favorable de la majoria absoluta del nombre legal de membres de la corporació, sol·licitar d'esta Conselleria de Justícia i Administracions Públiques l'exempció de l'obligació de mantindre el lloc de treball de Secretaria, davant de les dificultats per al sosteniment del lloc de treball.
  
En la mateixa sessió plenària es va acordar, així mateix, que les funcions atribuïdes al lloc suprimit siguen exercides pel Servici d'Assistència de la Diputació Provincial d'Alacant.
  
El lloc de treball de secretaria es troba vacant.
  
En l'expedient queda acreditat que la població del municipi és inferior a 500 habitants i el seu pressupost no supera els 120.202,42 euros, d'acord amb el que disposa l'article 16 del Decret 159/1997, de 29 d'abril, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Nacional.
  
Sol·licitat el preceptiu informe de la Diputació Provincial d'Alacant este ha sigut emés en sentit favorable, mitjançant un acord adoptat en la sessió de data 29 de juliol de 2004.
  
Per tant, i fent ús de les competències atribuïdes en els articles 2.2.c) i 18 del Decret 159/1997, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Nacional,
  
ORDENE
  
Eximir de l'obligació de mantindre el lloc de Secretaria a l'Ajuntament de Gorga. Les funcions reservades a tal lloc seran exercides pel Servici d'Assistència Tècnica de la Diputació Provincial d'Alacant.
  
Contra esta orde es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 4 d'octubre de 2004
  
El conseller de Justícia i Administracions Públiques,
  
MIGUEL PERALTA VIÑES